《题荔庄别号》
宋代·陈越

红锦为云翠作山，球林珠树异人间。名区天与誇金谷，尤物谁将媚玉环。

沆瀣分香凝雪椀，烟霞有草驻朱颜。交梨火枣君休问，此是灵台一点丹。

作者简介：（973—1012）宋开封尉氏人，字损之。少好学，善属文，尤精史。真宗咸平中举贤良科。累迁著作佐郎、直史馆，预修《册府元龟》。官至左正言。性耿概任气，家贫而不以屑意，以嗜酒得疾卒。